Blovi en tubeton anstataŭ bori en la nazo
#000001
Post unu ĝis du minutoj prezentiĝu la rezulto.
Ĉu hospitaloj, lernejoj aŭ negocejoj: "Tiu ĉi maŝino povas esti aplikata ĉie kie oni bezonas rapidan rezulton", diras la studestro.
Por eltrovi kiel fidinde la aparato analizas la aeron, la testpersonoj antaŭe faras ankoraŭ PCR-teston.
Ĝi estas ĝis nun konsiderata kiel la "ora normo", sed ĝia analizo devas tamen okazi en laboratorio.
La rezulto de PCR-testo prezentiĝas laŭregule nur post 24 ĝis 72 horoj.
#000004
La nova CovidAir-aparato ĉe la ĝisnunaj mezuradoj montris fidindecon de 95 procentoj kompare kun la PCR-testo, akcentas la sciencisto.
Tio estas signife pli bona ol la kutimaj "nazoboraj" antigenaj rapidaj testoj kiuj precipe ĉe sensimptomaj testpersonoj estas konsiderataj nefidindaj.
Ĉu kaj kiam la nova franca maŝino atingos la maturecon por esti serie produktata, tio plej frue montriĝos post la fino de la testofazo dum junio.
Se la nova metodo pruviĝos sukcesa, tiam ĝi povus teorie esti aplikata ankaŭ ĉe aliaj infektaj malsanoj kiel ekzemple ĉe gripo, esperas la esploristoj - kaj eble ankaŭ ĉe estontaj pandemioj.
#000005